કેરળમાં કટોકટી વિરુદ્ધ યશસ્વી જનસંઘર્ષને કારણે સંઘપરિવારની વધેલી લોકપ્રિયતા સંદર્ભમાં માર્ક્સવાદી પાર્ટીના અનેક કાર્યકર્તાઓ સંઘ-સંઘપરિવારમાં જોડાવા લાગ્યા છે. પરિણામે હત્પ્રભ થઈ ગયેલા માર્ક્સવાદીઓએ તેમના મૂળ કાર્યકર્તાઓ - જેઓ તેમને છોડીને સંઘપરિવારમાં જોડાવા લાગ્યા છે, તેઓના ઉપર જ ઘાતક હુમલાઓ કરીને, વેર વાળવાની રુગ્ણ મનોભૂમિકા માર્ક્સવાદીઓ પ્રગટ કરી રહ્યા છે. કેરળ રાજ્યમાં લગભગ તમામ વિસ્તારોમાં આ રીતે માર્ક્સવાદીઓની પ્રતિસ્પર્ધીઓ વિરુદ્ધની હિંસાખોરી જોવા મળે છે. તેમાંય કેરળના ઉત્તર ભાગના ક્ધનૂર જિલ્લામાં માર્ક્સવાદીઓના લાલ-આતંકે માઝા મૂકી છે. ૧૯૭૮ની સાલમાં ક્ધનૂર જિલ્લાના તલાસેરી ગામમાં સંઘ-શાખાના મુખ્ય શિક્ષક-કિશોરવયના વિદ્યાર્થી શ્રી ચંદ્રનની નિર્મમ હત્યાથી, માર્ક્સવાદી ખુનામરકીનો દોર વેગવાન બન્યો છે. ચંદ્રનના પિતાજી માર્ક્સવાદી પાર્ટીના સ્થાનિક એકમના સભ્ય છે. ચંદ્રન્ની હત્યા કરીને, માર્ક્સવાદીઓ એ સઘળા પરિવારોને ચેતવણી આપી છે કે, તમારા સંતોનોને સંઘ-શાખામાં મોકલતા પહેલાં ચેતી જાઓ ! માર્ક્સવાદીઓ દ્વારા હત્યાઓની પરંપરા છતાંય, સંઘ-સ્વયંસેવકોનો જુસ્સો અકબંધ રહ્યો છે તેથી માર્ક્સવાદીઓએ ૧૯૭૮ પછી તલવાર - ખંજરને બદલે સંઘ-સ્વયંસેવકો ઉપર બોંબ નાખવાના કાતિલાનાં પ્રયોગો શ કર્યા ! તેને પરિણામે અનેક સંઘ-સ્વયંસેવકોના કરપીણ મોત થયા છે. તેમાં ૧૯૮૧માં સંઘના ખંડ-કાર્યવાહ શ્રી કરિયબલ સતીશન્, ક્ધનૂર જિલ્લાના ભાજપના મંત્રી શ્રી મન્નયનૂર ચંદ્રન્ ભારતીય જનતા યુવા મોરચાના કેરળ રાજ્યના ઉપાધ્યાક્ષ શ્રી જયકૃષ્ણન્ માસ્ટરની, ૧૯૮૬માં વર્ગખંડમાં છઠ્ઠા ધોરણના વિદ્યાર્થીઓને ભણાવતી વેળાએ ક્રૂર હત્યા નાખવામાં આવી ! એ જ રીતે ક્ધનૂર જિલ્લાના સંઘના શારીરિક પ્રમુખ શ્રી મનોજની ૨૦૧૪માં હત્યા કરવામાં આવી. ૧૯૮૪માં ક્ધનરૂમાં સંઘ-સહજિલ્લા કાર્યવાહ શ્રી સદાનંદ માસ્ટરના બન્ને પગના ઘૂંટણો નીચેના ભાગને તીક્ષ્ણ હથિયારથી કાપી નાખવાનો જઘન્ય અપરાધ માર્ક્સવાદીઓએ આચર્યો છે.